b'\n_START_ARTICLE_\nKordillieerien j\xc3\xa4\xc3\xa4kilpi\n_START_SECTION_\nLaajuus\n_START_PARAGRAPH_\nLaajimmillaan Kordillieerien j\xc3\xa4\xc3\xa4tikk\xc3\xb6 ulottui Yhdysvalloissa l\xc3\xa4ntiseen Montanaan ja pohjoiseen Idahoon. Rannikolla se ulottui pohjoiseen Washingtoniin Seattlen ja Spokanen tasalle. Alaskassa se ulottui muun muassa Yukonin territorion etel\xc3\xa4isimp\xc3\xa4\xc3\xa4n kolmannekseen, etel\xc3\xa4iseen Keski-Alaskaan ja Alaskan niemimaalle. J\xc3\xa4\xc3\xa4 peitti kaiken Alaskan etel\xc3\xa4isimm\xc3\xa4st\xc3\xa4 osasta, kaakkoisesta rannikon "kahvasta", joka on Brittil\xc3\xa4isen Kolumbian l\xc3\xa4nsipuolella. J\xc3\xa4\xc3\xa4 peitti laajimmillaan l\xc3\xa4hes koko mannerjalustan, joka oli j\xc3\xa4\xc3\xa4kauden aikana vedenpinnan yl\xc3\xa4puolella, Alaskan ja Kanadan rajalla olevasta Juan de Fucan salmesta pohjoiseen.\n_START_SECTION_\nHistoria\n_START_PARAGRAPH_\nViimeisen Wisconsin-j\xc3\xa4\xc3\xa4kauden viimeist\xc3\xa4 vaihetta sanotaan Fraser-j\xc3\xa4\xc3\xa4tik\xc3\xb6itymiseksi. Silloin j\xc3\xa4\xc3\xa4 laajeni Fraserin ja Pugetin alamaihin, ja osaan Juan de Fucan salmea. J\xc3\xa4\xc3\xa4 ulottui l\xc3\xa4nness\xc3\xa4 mannerjalustan rajan ja mantereen v\xc3\xa4liin. T\xc3\xa4\xc3\xa4ll\xc3\xa4 olivat ulkonevan mannerj\xc3\xa4\xc3\xa4n kielekkeet Puget Lobe ja Juan de Fuca Lobe. Pugetin kieleke oli j\xc3\xa4\xc3\xa4kauden aikana l\xc3\xa4mp\xc3\xb6tilojen mukaan herkemmin liikkuva kuin muut j\xc3\xa4\xc3\xa4kielekkeet, kieleke v\xc3\xa4r\xc3\xa4hteli 200 kilometri\xc3\xa4, ainakin 100 metrin vuosivauhtia. Laajimmassa asemassaan Pugetin kieleke lienee ollut 500\xe2\x80\x931\xc2\xa0000 vuotta. Pugetin silmukka eteni viimeksi l\xc3\xa4ntisess\xc3\xa4 Washingtonin osavaltiossa 15\xc2\xa0000 vuotta sitten. Se synnytti t\xc3\xa4nne suistoalueita ja muitakin j\xc3\xa4\xc3\xa4tik\xc3\xb6ille tyypillisi\xc3\xa4 kerrostumia. J\xc3\xa4\xc3\xa4kilpi ulottui 270 metrin korkeuteen Columbiajoen laaksossa, ja mannerjalustalla veden alla 0\xe2\x80\x93300 metrin korkeuteen. It\xc3\xa4isill\xc3\xa4 Kaskadivuorilla syntyi Okanogan j\xc3\xa4\xc3\xa4kieleke, johon liittyi Columbian j\xc3\xa4\xc3\xa4j\xc3\xa4rvi. J\xc3\xa4\xc3\xa4kieleke nimelt\xc3\xa4 Purcell Trench Lobe patosi Missoula-j\xc3\xa4rven._NEWLINE_L\xc3\xa4ntisess\xc3\xa4 Yhdysvaltain Washingtonin osavaltiossa ja Kanadan lounaisessa Brittil\xc3\xa4isess\xc3\xa4 Kolumbiassa j\xc3\xa4\xc3\xa4 oli laajimmillaan 22\xc2\xa0000\xe2\x80\x9318\xc2\xa0000 vuotta sitten. ja oli suuresti vet\xc3\xa4ytynyt, kun j\xc3\xa4\xc3\xa4 virtasi taas Pugetin alamaille joskus 17\xc2\xa0000\xe2\x80\x9313\xc2\xa0000 vuotta sitten. Ennen aikaa 18\xc2\xa0000 vuotta sitten j\xc3\xa4\xc3\xa4tikk\xc3\xb6 saapui l\xc3\xa4ntisill\xc3\xa4 Kaskadivuorilla, Olympicvuorilla ja Vancouversaarilla laaksojen suille ja loi moreenit, ja vet\xc3\xa4ytyi takaisin vuorille. Kordillieerien j\xc3\xa4\xc3\xa4 eteni Pugetin alamaille kaakkoisen Vancouverin saaren reunalle 18\xc2\xa0000 vuotta sitten. J\xc3\xa4\xc3\xa4 kiersi Olympicvuoret ja saapui l\xc3\xa4ntiseen Juan de Fucan salmeen 17\xc2\xa0000 vuotta sitten, ja Seattleen 15\xc2\xa0000 vuotta sitten. T\xc3\xa4m\xc3\xa4 oli Vashon stade-vaihe, joka p\xc3\xa4\xc3\xa4ttyi 13\xc2\xa0600 vuotta sitten, jolloin j\xc3\xa4\xc3\xa4 vet\xc3\xa4ytyi pohjoisille Pugetin alamaille. Joidenkin toisten mielest\xc3\xa4 j\xc3\xa4\xc3\xa4 olisi ollut 17\xc2\xa0200 radiohiilivuotta sitten kauimpana l\xc3\xa4nness\xc3\xa4._NEWLINE_J\xc3\xa4\xc3\xa4tik\xc3\xb6ityminen noin 17\xc2\xa0500 vuotta sitten oli samalla tasalle sek\xc3\xa4 l\xc3\xa4ntisill\xc3\xa4 ett\xc3\xa4 it\xc3\xa4isill\xc3\xa4 Kalliovuorilla Yhdysvaltain ja Kanadan rajan tuntumassa, mik\xc3\xa4 kertoo j\xc3\xa4\xc3\xa4tik\xc3\xb6n k\xc3\xa4ytt\xc3\xa4ytyneen laajoilla sektoreilla suunnilleen samalla tavoin. Olympicvuorilla Evans Creek -stadiaalissa j\xc3\xa4\xc3\xa4 laajeni 21\xc2\xa0000\xe2\x80\x9319\xc2\xa0000 vuotta sitten Brittil\xc3\xa4isess\xc3\xa4 kolumbiassa valtavasti. Mount Saint Helensin tienoilla j\xc3\xa4\xc3\xa4 laajeni suurimmilleen 18\xc2\xa0800 vuotta sitten.'